220 



végül pedig bezáródása után három zománczsziget mutatkozik (16. 

 rajz), a mennyiben a belső redő elülső öble külön sziget alakjában 

 fűződött le. Vaj jon ez a faj bélyege, vagy pedig csak az illető példány 

 egyéni tulajdonsága-e, azt csak gazdagabb anyag alapján lehetne 

 kideríteni. 



M. 2. inf. Ennek a fognak a rágólapja teljesen az előbbinek a fej- 

 lődésmenetét követi (17 — 20. rajz), azzal a különbséggel, hogy a meg- 

 lett fogon csak két zománczsziget van, mert a belső redőből csak egy 

 zománczsziget jött létre. 



M. 3. inf. Fejlődésmenete (21 — 24. rajz) teljesen ugyanolyan, 

 mint a második alsó zápfogé, ámbár a kezeim közt levő legidősebb 

 példányon a külső redő még nem záródott be teljesen. 



A zápfogak gyökerei és foggödrei. 

 (XXX. és XXXI. tábla.) 



M. 1. sup. (XXX. tábla, 1 — 4. rajz). Ez a fog határozottan egy- 

 gyökerü, mert mind a három gyökér (a, b, c) összolvadt s csupán az 

 elülső és a hátulsó külső gyökér (b és c) között maradt egy hosszúkás 

 rés. A megfelelő fogmeder (XXX. tábla 13. rajz) egységes nagy üreggé 

 lett, a melynek eredeti határfalai, a külső két gyökér közt levőnek kivé- 

 telével, elenyésztek. Az utóbbi határfal a fog említett résébe illik bele. 

 A fog gyökérrésze alak szerint leginkább a Sp. mícrophthalmus-éhoz 

 hasonló, azonban annak haladottabb fokát képviseli. 



M. 2. sup. (XXX. tábla, 5 — 8. rajz). Ez a fog szintén egygyö- 

 k e r ü, mert mind a három gyökere (d, e, f) összeolvadt s csupán a két 

 külső gyökér (e és f) között marad egy kis rés. A megfelelő fogmeder 

 (XXX. tábla, 13. rajz) együregű, a melynek határfalai, a két külső 

 gyökér közt levőnek kivételével, elenyésztek. Alak tekintetében ez a 

 fog leginkább a Sp. gr. graecus-éhoz hasonló, de haladottabb fokon áll. 



M. 3. sup. (XXX. tábla, 9 — 12. rajz). Ez a fog ugyancsak egy- 

 gyökerű, ámbár három gyökérből való összeolvadása félreismerhetet- 

 len. A belső gyökér (g) teljesen összeolvadt a hátsó-külső gyökérrel (i) , 

 azonban a sokkal rövidebb elülső-külső gyökér (h), a mely a végén 

 gömbalakúan megvastagodott, csak a belső gyökérrel nőtt össze egész 

 hosszúságában, ellenben a hátsó-külső gyökértől elég széles rés választja 

 el. A megfelelő fogmeder (XXX. tábla, 13. rajz) együregű s határfalai 

 közül csak a két külső gyökér közt levő maradt meg. A fog alakjában 

 a Sp. microphthalmus-éhoz, de talán még inkább a Sp. istricus-éhaz 

 hasonlít ; fejlettségi foka is az utóbbiéval azonos. 



